
[bookmark: Sujet][bookmark: References]Az Európai Parlament 2026. július 7-i állásfoglalása az Európai Unió 2026. évi pénzügyi évre vonatkozó, 1/2026. számú költségvetés-módosítási tervezetéről – a 2025. évi pénzügyi év többletének a költségvetésbe történő beállítása – szóló tanácsi álláspontról (09919/2026 – C10-0145/2026 – 2026/0090(BUD))
[bookmark: TextBodyBegin]Az Európai Parlament,
–	tekintettel az Európai Unió működéséről szóló szerződés 314. cikkére,
–	tekintettel az Európai Atomenergia-közösséget létrehozó szerződés 106a. cikkére,
–	tekintettel az Unió általános költségvetésére alkalmazandó pénzügyi szabályokról szóló, 2024. szeptember 23-i (EU, Euratom) 2024/2509 európai parlamenti és tanácsi rendeletre[footnoteRef:1] és különösen annak 44. cikkére, [1:  	HL L, 2024/2509, 2024.9.26., ELI: http://data.europa.eu/eli/reg/2024/2509/oj.] 

–	tekintettel az Európai Unió 2026. évi pénzügyi évre szóló általános költségvetésére, amelyet 2025. november 26-án fogadtak el véglegesen[footnoteRef:2],  [2:  	HL L, 2026/72, 2026.2.26., ELI: http://data.europa.eu/eli/budget/2026/72/oj.] 

–	tekintettel a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendeletre[footnoteRef:3],  [3:  	HL L 433. I, 2020.12.22., 11. o., ELI: http://data.europa.eu/eli/reg/2020/2093/oj.] 

–	tekintettel a 2021–2027-es időszakra vonatkozó többéves pénzügyi keretről szóló (EU, Euratom) 2020/2093 rendelet módosításáról szóló (EU, Euratom) 2024/765 tanácsi rendeletre[footnoteRef:4], [4:  	HL L, 2024/765, 2024.2.29., ELI: http://data.europa.eu/eli/reg/2024/765/oj.] 

–	tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodásra[footnoteRef:5], [5:  	HL L 433. I, 2020.12.22., 28. o., ELI: http://data.europa.eu/eli/agree_interinstit/2020/1222/oj.] 

–	tekintettel az Európai Unió saját forrásainak rendszeréről és a 2014/335/EU, Euratom határozat hatályon kívül helyezéséről szóló, 2020. december 14-i (EU, Euratom) 2020/2053 tanácsi határozatra[footnoteRef:6],  [6:  	HL L 424., 2020.12.15., 1. o., ELI: http://data.europa.eu/eli/dec/2020/2053/oj.] 

–	tekintettel a 2028–2034 közötti időszakra vonatkozó többéves pénzügyi keretről szóló tanácsi rendeletre irányuló javaslatról szóló, 2026. április 28-i állásfoglalására[footnoteRef:7],  [7:  	Elfogadott szövegek, P10_TA(2026)0111.] 

[bookmark: _Hlk229564682]–	tekintettel a Bizottság által 2026. április 10-én elfogadott, 1/2026. számú költségvetés-módosítási tervezetre (COM(2026)0450),
–	tekintettel a Tanács által 2026. június 16-án elfogadott és az Európai Parlamentnek 2026. június 18-án továbbított, az 1/2026. számú költségvetés-módosítási tervezetről szóló álláspontra (09919/2026),
–	tekintettel eljárási szabályzata 96. és 98. cikkére,
–	tekintettel a Költségvetési Bizottság jelentésére (A10-0180/2026),
A.	mivel az 1/2026. számú költségvetés-módosítási tervezet célja a 2025. évi pénzügyi év végrehajtásából származó, 2 095 millió EUR összegű többletnek a 2026. évi költségvetésbe történő beállítása;
B.	mivel az említett többlet fő összetevői egy 1 994 millió EUR összegű, a bevételi oldalon jelentkező pozitív bevételi kimutatás, valamint a kiadási oldalon egy 101 millió EUR összegű alulköltés;
[bookmark: _Hlk233197369]C.	mivel a bevételi oldalon a többlet túlnyomórészt a vámok vártnál magasabb, 860 millió EUR összegéből adódik; mivel a többlet volumenéhez hozzájáruló második fő tényező a pénzügyi bevételek, késedelmi kamatok és pénzbírságok 840 millió EUR összege; 
D.	mivel a kiadási oldalon az összes intézmény kifizetéseinek alulteljesítése, beleértve az átvitt előirányzatok törlését is, összesen 111 millió EUR összeget tett ki (ami az engedélyezett kifizetési előirányzatok 0,04%-ának felel meg);
1.	tudomásul veszi az 1/2026. számú költségvetés-módosítási tervezetet a Bizottság által benyújtott formában, amely tervezet a 2025. évi 2 095 millió EUR összegű többlet költségvetésbe történő beállítását célozza, a költségvetési rendelet 18. cikkének (3) bekezdésével összhangban;
2.	üdvözli, hogy a 2025. évi többletet elsősorban az 1. címen (Saját források, különösen vámok) és a 4. címen (Pénzügyi bevételek, késedelmi kamatok és pénzbírságok) belüli növekedés okozza, míg a kiadási többlet továbbra is igen szerény, 101 millió EUR; 
3.	sajnálja, hogy a többlet költségvetésbe történő beállítása hasonló nagyságrendű összeggel csökkenti a tagállamok GNI-alapú, a 2026. évi költségvetés finanszírozásához saját források formájában történő hozzájárulását; hangsúlyozza, hogy egy olyan időszakban, amikor a finanszírozási igények továbbra is magasak, különösen az EURI adósságszolgálati költségei tekintetében, és az uniós költségvetésen belüli mozgástér továbbra is rendkívül korlátozott, a költségvetésnek megfelelő szintű rugalmassággal kell rendelkeznie a jelenlegi többéves pénzügyi keret utolsó éveiben ahhoz, hogy az Unió megbirkózhasson az előre nem látható eseményekkel; hangsúlyozza, hogy az uniós költségvetés rugalmassága az egyik olyan kulcsfontosságú kérdés, amellyel foglalkozni kell a 2028–2034 közötti többéves pénzügyi keretről folytatott tárgyalások során; 
4.	emlékeztet arra a régóta képviselt álláspontjára, amely szerint a pénzbírságokból és a díjakból vagy az azokkal egyenértékű összegekből származó rendkívüli bevételeket az uniós költségvetés kiegészítő bevételeként kell felhasználni, és azok nem vezethetnek a GNI-alapú hozzájárulások ennek megfelelő csökkenéséhez;
5.	tudomásul veszi az öt kedvezményezett tagállam esetében a kiigazított éves GNI-alapú egyösszegű csökkentések kiszámítását, amelyek körülbelül nettó 5,8 milliárd EUR-t tesznek ki; kiemeli, hogy ezek a visszatérítések inflációhoz kötöttek, és ezért nagyobb mértékben emelkedtek, mint a többéves pénzügyi keret felső határai, amelyeket évente igazítanak ki a 2 %-os deflátor alapján; hangsúlyozza, hogy ez az anomália növeli a többi tagállam terheit;
6.	tudomásul veszi a 425. cikk szerinti, 54 millió EUR összegű negatív bevételi tételt, és üdvözli ezt a módszert, amely szerint a költségvetésbe beállításra kerülnek azok a költségek, amelyek egyezségi megállapodás szerinti kifizetésekből származnak és magukban foglalják a Bíróság vonatkozó ítéleteivel összhangban törölt vagy csökkentett versenyjogi bírságok visszafizetéséhez kapcsolódó kompenzációs kamatokat és késedelmi kamatok kompenzációját; emlékeztet arra, hogy a Parlament a költségvetési rendelet 2024. évi átdolgozásáról folytatott tárgyalások során ragaszkodott e megközelítés alkalmazásához, elkerülendő, hogy az eleve túlterhelt 7. fejezetben további kiadási előirányzatok keletkezzenek; emlékeztet arra, hogy ez a megoldás 2027. december 31-én véget ér; felkéri a Bizottságot, hogy javasoljon olyan végleges megoldást a következő többéves pénzügyi keretre vonatkozóan, amely ugyanezt a célkitűzést éri el, azaz elkerüli a költségvetés kiadási oldalára gyakorolt hatást;
7.	megismétli azon, régóta hangoztatott felhívását, amely szerint az EUMSZ 310. cikke értelmében az uniós költségvetésben fenntartható, kiszámítható és reziliens bevételeknek kell szerepelniük, amelyek megfelelnek a kiadási oldalnak, valamint az Unió stratégiai prioritásainak és azonosított finanszírozási igényeinek; megerősíti az új saját források bevezetése iránti szilárd elkötelezettségét, nemcsak az NGEU adósságtörlesztése, hanem az Unió fokozott szakpolitikai törekvéseinek finanszírozása érdekében is; emlékeztet arra, hogy új, valódi saját források nélkül a megnövekedett GNI-alapú hozzájárulások miatt a pénzügyi teher elkerülhetetlenül a tagállamokra hárul; ezért úgy véli, hogy egy ambiciózus 2028–2034 közötti többéves pénzügyi kerethez feltétlenül szükség van évente legalább 60 milliárd EUR összegű új, valódi bevételi forrás bevezetésére;
8.	jóváhagyja az 1/2026. számú költségvetés-módosítási tervezetről szóló tanácsi álláspontot;
9.	utasítja elnökét annak megállapítására, hogy az 1/2026. számú költségvetés-módosítást véglegesen elfogadták, valamint arra, hogy gondoskodjon annak közzétételéről az Európai Unió Hivatalos Lapjában;
10.	utasítja elnökét, hogy továbbítsa ezt az állásfoglalást a Tanácsnak és a Bizottságnak, továbbá a többi érintett intézménynek és szervnek, valamint a nemzeti parlamenteknek.

